L-Imlejka xxomm il-fjuri fl-ewwel tas-sena. Misluta mill-kitba tal-ewwel strixxiklu Il-Gawgaw u L-Imlejka : L-IMLEJKA hija s-sultana tax-xhur kollha tas-sena. F'nofs il-lejl tal-aħħar tas-sena toħroġ fit-toroq u ddur id-djar kollha. F'dar fejn issib riħa tfuħ ta' ħafna ward u fjuri tħalli r-risq u l-barka, imma fejn issib riħa ta' għeluq u għaraq iġġib il-fell jiġifieri risq ħażin - imma r-risq suppost li qatt ma hu ħażin; dejjem tajjeb. L-Imlejka tidher bħala tfajla fiha ġisem li tkun liebsa seba' msaxet (plural ta' mustaxija, li jkun drapp irqiq u trasparenti), u xejn minn taħt. F'kull raħal li tgħaddi, jew malli taqbeż il-konfini ta' Kunsill Lokali u tidħol f'ta' ieħor, tħalli mustaxija milli tkun liebsa mal-ħabbata tal-bieb tas-Sindku. Jiġifieri ma ddumx ma tispiċċa b'xejn, b'id waħda wara u l-oħra quddiem. Peress li fiha ġisem, l-Imlejka hi ftit duttura u ma torqodx ma' kulħadd. Mela jekk xi darba f'nofsillejl tal-aħħar tas-sena jfettillek tqum mis-sodda għal xi raġuni jew oħra u tara mara għarwiena xxomm il-fjuri li ommok tkun ħalliet fil-vażun fis-salott, aħsibha għal darba darbtejn x'se tagħmel b'idejk. L-aħjar li tinġibed lura, tigdem ilsienek, u terġa' tmur torqod. Il-ħbieb tal-Imlejka huma x- Xemx, il-Qamar, il-Kwiekeb, l-Irjieħ, is-Siġar, il-Widien, l-Għoljiet, l-Irdumijiet, l-Istaġuni u x-Xhur kollha tas-sena . skizz : xbiha tal-Imlejka